《送僧归护国志》
唐代·祖士衡

雪中问法传宗印，日暮裁诗变楚骚。
香积诸天修净供，蒲茸三殿赐新袍。
夜禅锡驻青鸳刹，晓渡杯陵白露涛。
参罢虚堂惟宴坐，风松露桂海蟾高。

作者简介：字平叔，蔡州上蔡人。 少孤，博学有文，为李宗谔所知，妻以兄子。举进士甲科，授大理评事、通判蕲州，再迁殿中丞、直集贤院，改右正言、户部判官。未几，提举在京诸司库务，迁起居舍人、注释御集检阅官，遂知制诰，为史馆修撰，纠察在京刑狱，同知通进、银台司。天圣初，以附丁谓，落职知吉州。言者又以在郡不修饬，复降监江州税。年三十九，卒于官。